29 Julie 2011Trouens, jy is reeds swanger en jy sal ‘n seun in die wêreld bring. Sy hare mag nie geskeer word nie, want die kind sal van sy geboorte af aan God gewy wees. Hy sal die Israeliete begin red uit die mag van die Filistyne.” Rigters 13:5 Met God – sonder God – met God. So kan Simson se lewe beskryf word! “die kind (Simson) sal van sy geboorte af aan God gewy wees… (en later in sy lewe) het hy nie besef dat die Here hom verlaat het nie… toe (op sy ‘sterfbed’) roep Simson tot die Here: ‘Here my God, dink tog aan my!” En God gebruik hom toe om die Filistyne te verslaan! Mag ons en ons kinders nooit sonder God leef nie! (Lees Rigt 13-16)